

Αρκαλοχώρι, 20/ 04/2025

Προς: ΜΜΕ

**ΔΕΛΤΙΟ ΤΥΠΟΥ**

**Το μήνυμα του Δημάρχου Μινώα Πεδιάδας Βασίλη Κεγκέρογλου για το Πάσχα**

Καλό Πάσχα με υγεία, αισιοδοξία, αγάπη και αλληλεγγύη εύχεται ο Δήμαρχος Μινώα Πεδιάδας Κεγκέρογλου στους δημότες. Στο πασχαλινό του μήνυμα ο Δήμαρχος αναφέρει:

«Αγαπητές μου συνδημότισσες,

Αγαπητοί μου συνδημότες,

Με την ευκαιρία των Αγίων Ημερών του Πάσχα, σας απευθύνω τις πιο θερμές ευχές μου για υγεία, ευημερία, προσωπική και οικογενειακή ευτυχία καθώς και πνευματική ανάταση.

Η Ανάσταση του Χριστού αποτελεί για όλους μας σύμβολο αγάπης, ελπίδας και αισιοδοξίας, σε ένα κόσμο που συχνά δοκιμάζεται. O συμβολισμός της μεγαλύτερης γιορτής της Χριστιανοσύνης μας διδάσκει πως όσο σκληρά κι αν δοκιμαζόμαστε, αν σταθούμε με δύναμη, αλληλεγγύη στο συνάνθρωπο, πίστη και ευγνωμοσύνη, θα βρούμε τη διέξοδο από τη δεινή δοκιμασία. Αυτό το μήνυμα ας γεμίσει τις ψυχές μας, αποτελώντας το «πέρασμα» στον κόσμο της ανάτασης, της αναγέννησης και της πνευματικής μας λύτρωσης.

Αυτή την εποχή, η σκέψη μας είναι στραμμένη σε όσους από εσάς εξακολουθείτε να βιώνετε δύσκολες καταστάσεις και είναι καθήκον μας, ως Δήμος, να διοχετεύσουμε τις δυνάμεις μας ς για μια καλύτερη καθημερινότητα για όλους.

Παρά τις προκλήσεις που αντιμετωπίζουμε όμως θα πρέπει να μας καθοδηγεί η σκέψη ότι η πραγματική ανάσταση ξεκινά από την καρδιά και τις πράξεις μας στον καθημερινό μας αγώνα.

Με αυτές τις σκέψεις, εύχομαι σε όλους μας να έχουμε δύναμη να κοιτάμε και να προχωράμε μπροστά για την μικρή, προσωπική μας Ανάσταση και για τον κοινό μας αγώνα για την αναγέννηση του τόπου μας.

Καλό Πάσχα

Χρόνια Πολλά σε όλους σας!»